Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 2. számú melléklet a 34/2008. (XII. 12.) OKM rendelethez
Paragraph Index: 1499

8. Tudják felismerni és definiálni az alapvető költői eszközöket, korstílusokat, stílusirányzatokat. – Emelt szint: Ennek a kurzusnak a követelményrendszere természetesen magában foglalja mindazt, amit a középszintnél leírtunk, az elvárt tudás mélysége, valamint a megismert fogalmak, eljárások alkalmazásának követelményszintje nagyobb. A tanulók legyenek tisztában a világ- és a magyar irodalom nagy alkotóinak pályaképével, művészetük jellegzetességeivel. Nagyobb azoknak az alkotóknak a száma, akikről a tanulóknak teljes pályaképet kell felrajzolniuk: Petrarca, Rousseau, Berzsenyi Dániel, E. T. A. Hoffmann, Puskin, Kölcsey Ferenc, Madách Imre. Nagyobb azoknak a szerzőknek a száma is, akikről tudniuk kell, s természetesen nagyobb azoknak a műveknek a száma, melyeket el kell olvasniuk, és értelmezniük-értékelniük kell. Az irodalomtörténet folyamatosságának áttekintésekor a korstílusok, stílusirányzatok jellegzetességeinek felismerése, bemutatása mellett a filozófiai, kultúrtörténeti, politikai háttér ismerete is elvárás. Feladat a poétikai, irodalomelméleti fogalmak felidézése, újragondolása, kiegészítése a történetiség szempontjaival. A témakörönként felsorolt fogalmak mindegyikének felismerése, és a megnevezés mellett a definiálás, a jellemzés és a minősítés is elvárás. Az irodalomtörténeti korszakok egymásutániságát, a beékelődő átmeneti stílusirányzatokat az egyetemes és a magyar irodalom kapcsolatát, a korstílusok esztétikai jellemzőit önálló előadásban, példatárral be tudják mutatni. El tudjanak igazodni egy-egy korszakban, ismerjék az adott korszak jelentős alkotóit, a korstílusok és stílusirányzatok jellegzetességeit, fontosabb törekvéseit. A tanulók legyenek képesek egy-egy művet (akár korábban nem ismertet is) önállóan értelmezni, illetve egy-egy írói pályaszakaszt, motívumtörténetet, tématörténetet önállóan végiggondolni, gondolataikat az esszé vagy az értekezés műfaji szabályainak betartásával megfogalmazni. A hangsúly azonban az elmondottak ellenére nem a mennyiségi többleten van. Az emelt szint feltételezi az irodalom tantárgyban elérhető szakmai teljesítmény közvetlen alkalmazhatóságát és érvényességét a felsőfokú továbbtanulásban. 2008/177. szám IRODALOM 12(13). ÉVFOLYAM 1. Témakör címe A 19. század világirodalmából Ajánlott óraszám: Középszint : 11 óra, Emelt szint: 20 óra KAPCSOLÓDÁS a Nemzeti Alaptantervhez MAGYAR NYELV ÉS IRODALOM A kompetenciafejlesztés fókuszai (KÉPESSÉGEK, KÉSZSÉGEK, ATTITŰDÖK) – PREZENTÁCIÓ – Véleménynyilvánítás, érvelés – Asszociáció, önkifejezés – Szövegalkotás megadott szempontok alapján – Elemzés – Vita – Szempontváltás – A humor, gúny, irónia felismerése és alkalmazása Ismeretek, tartalmak, feladatok Belépő ismeretek: A KORSZAK LÍRÁJÁNAK MEGISMERÉSE ÖNÁLLÓ EPOCHA TÉMÁJA VOLT A TIZEDIK ÉVFOLYAMON, AHOGY A ROMANTIKUS ÉS REALISTA REGÉNY ÉRTELMEZÉSE IS (ELSŐ ÉS MÁSODIK EPOCHA). A NOVELLA E KORSZAKBAN SZÜLETETT VÁLLFAJAIVAL MÁR A NYOLCADIK ÉVFOLYAM HARMADIK EPOCHÁJÁBAN MEGISMERKEDTEK. Fogalmak: Felidézendő fogalmak: korstílus, stílusirányzat, tipikus hős, környezetrajz, jellemábrázolás, írói kommentár, belső monológ, regény, kisregény, elbeszélés, novella, szinesztézia kísérleti regény, realizmus, naturalizmus, tolsztojanizmus, elfojtás, ösztön, drámamodell, analitikus dráma, drámaiatlan dráma, szimbolizmus, l art pour l art, zenei vers, dekadencia, impresszionizmus, szecesszió Művek: Tanult művek: Baudelaire, Verlaine, Rimbaud versei Stendhal: Vörös és fekete. Balzac: Goriot apó, Gogol: Az orr, Csehov: Aludni szeretnék, Új művek: Gogol: A köpönyeg, Tolsztoj: Ivan Iljics halála, Csehov: A három nővér, a francia szimbolista költők néhány verse Emelt szinten: Dosztojevszkij: Bűn és bűnhődés, Csehov: Sirály, Ibsen: A vadkacsa Ajánlott tevékenységek Az epochákon szerzett tudás felidézése – kiselőadás, közös megbeszélés. A filozófiai irányzatokról, nézetekről kiselőadások.

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes